รถล้มมาได้เดือนกว่าๆแล้วค่ะ เข่ากระแทก ตอนแรกมีอาการบวมชามีแผลเล็กน้อย ผ่านมาเดือนกว่าๆแล้วอาการบวมหาย แต่เข่ายังชาอยู่เลยค่ะ ไม่สามารถนั่งคุกเข่าหรือเอาเข่าลงพื้นได้เลยค่ะ ยังมีอาการเจ็บอยู่เลยค่ะเวลาลูบหัวเข่า มันอันตรายมั้ยคะควรไปหามั้ย ถ้าไปหาต้องไปหาอะไรคะ กระดูกหรือเกี่ยวกับเส้นประสาทโดยตรง
สวัสดีค่ะ Suphasra อาการเข่าชาหลังเกิดอุบัติเหตุนั้น อาจจะเกิดจากเส้นประสาทได้รับบาดเจ็บจากกระทบกระแทก ซึ่งถ้าเป็นการบาดเจ็บแค่เล็กน้อย อาการจะค่อยๆดีขึ้นได้เอง แต่หากเส้นประสาทเสียหายรุนแรง อาจจะยังมีอาการชาเรื้อรัง หรือเจ็บแปล๊บๆร่วมด้วยได้ สาเหตุอื่นๆเช่นกระดูกเคลื่อนที่แต่ก็ควรจะปวดร่วมกับลงน้ำหนักไม่ได้ หรือมีกล้ามเนื้อหรือเส้นเอ็นฉีกขาดเป็นต้นเบื้องต้นควรพักการใช้งานบริเวณดังกล่าว ไม่ลงน้ำหนักมากๆ ยืดเหยียดกล้ามเนื้อได้ และควรไปพบแพทย์หากผ่านมาเป็นเดือนแล้วยังมีอาการเจ็บอยู่ตลอด และลงน้ำหนักได้ไม่เป็นปกติ สามารถไปพบแพทย์ทั่วไปเพื่อคัดกรองก่อนได้เบื้องต้นว่าสาเหตุเป็นมาจากระบบประสาทหรือเป็นจากกระดูกค่ะ แต่ส่วนใหญ่อาจจะต้องดูก่อนว่าไม่มีกระดูกหักหรือร้าว โดยการเอ็กซเรย์กระดูกหัวเข่าร่วมด้วย